Bejaarde man dood in ou begraafplaas aangetref | Maroela Media
Bejaarde man dood in ou begraafplaas aangetref
'n Rewolwer wat op die toneel gevind is. Foto: Verskaf
'n Bejaarde man wat Vrydag vir die laaste keer lewend gesien is, se liggaam is in 'n ou begraafplaas in Heidelberg, Gauteng, gevind.
Kapt. Thivhulawi Tshilate, polisiewoordvoerder, het Sondag aan Maroela Media gesê die 78-jarige man is Vrydagmiddag omstreeks 14:30 vir die laaste keer gesien toe hy sy huis, wat naby die begraafplaas in Rensburg geleë is, verlaat het en nie weer teruggekeer het nie.
"'n Familievriend het Saterdagmiddag 'n man opgemerk wat teen die betonmuur van die begraafplaas sit. Hy het sy motor parkeer, nader gestap en gesien dit is die vermiste bejaarde," het Tshilate gesê.
"Die man is met 'n koeëlwond aan sy voorkop aangetref en 'n rewolwer, wat vermoedelik sy eie is, het tussen sy bene gelê."
Die omstandighede rakende die man se dood is onbekend en word ondersoek.
Die Heidelberg-polisie doen 'n geregtelike doodsondersoek. Die man se naam sal na verwagting Maandag bekend gemaak word as al sy naasbestaandes van sy dood in kennis gestel is.
Die polisie doen 'n beroep op die publiek wat enige inligting oor die voorval het, om die polisie by 016 341 0400 te kontak.
'n Rewolwer en ammunisie wat op die toneel gevind is. Foto: Verskaf
Seun (9) sedert Donderdag vermis
meegevoel met naasbestaandes
groot vraag : – die rewolwer se haan is terug getrek vir die volgende skoot, is dit "normaal"?
'n pistool wat semi-outomaties is se haan sal in daardie posisie wees
Korrek, dit lyk soos 'n ou rewolwer sonder veiligheidsmeganisme wat eers met die haan oorgehaal moet word, daarom is ook die sneller teruggetrek in die skietposisie. Die oom het dus reggemaak vir die tweede skoot.
Sterkte aan sy naasbestaandes met iets waarop ons nie durf kommentaar mag lewer.
Amper 21 jaar terug
Sterkte aan die familie! Amper 21 jaar terug is my pa se liggaam gevind… in `n begraafplaas… teen `n boom… waar hy homself geskiet het. My hart en gebede gaan uit na die familie!